Jaysuma Saidy Ndure ble den 15. august nummer to i det femte forsøksheatet med tiden 10,35 og gikk videre til mellomheatene. I fjerde mellomheat ble Ndure nummer 3 med tiden 10,16, og kvalifiserte seg som en av fire europeere til semifinalene 16. august. Det var første gang Norge hadde en deltaker i en semifinale i verdensmesterskapets sprintøvelser. Heatet ble vunnet av amerikaneren Tyson Gay (9,98) med Michael Frater fra Jamaica på andre (10,09). Ndure uttalte til NRK1 etter løpet at det høyre kneet plaget han litt, men han mente å ha mer å gå på.